Diari Oficial de la Generalitat Valenciana


Sumari del DOGV 8902, del 10-09-2020 (2020/6868)

Notificació de la sentència dictada en el procediment ordinari número 566/2019.
-------------------------------------------------------------------------------

### Dades del document

Número de DOGV
:   8902

Data del DOGV
:   10-09-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6868


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment ordinari número 566/2019. [2020/6868]  
María de les Mercedes Checa Moya, lletrada de l'Administració de justícia del Jutjat de Primera Instància núm. 7, fa saber que en el present procediment de judici ordinari seguit a instàncies d'Isabel Taveras Taveras contra Cristian German Rodríguez, s'ha dictat sentència, l'encapçalament i la part dispositiva de la qual són així:  
Sentència núm. 000267/2020  
Castelló de la Plana, 17 de juliol de 2020.  
Vistos per mi, Gonzalo Sancho Cerdà, magistrat jutge en comissió de serveis del Jutjat de Primera Instància núm. 7 d'aquesta ciutat i el seu partit les presents actuacions de judici d'ordinari núm. 566/2019, a instàncies d'Isabel Taveras Taveras, representada per la procuradora De la Rosa Marza i defensada per la lletrada Hernández Melón, contra Cristian Germán Rodríguez, declarat en rebel·lia, amb intervenció del Ministeri Fiscal, han resultat els següents  
Dispositiva  
Estime la demanda formulada per Isabel Taveras Taveras, representada per la procuradora De la Rosa Marza i defensat per la lletrada Hernández Melón, contra Cristian Germán Rodríguez, declarat en rebel·lia, amb intervenció del Ministeri Fiscal, he de privar el demandat de la pàtria potestat respecte de la seua filla menor, nascuda el 8 de febrer de 2016, i això sense perjudici de l'aplicació de l'art. 170.2 del CC pel que fa a la seua eventual recuperació en els marges permesos per la llei, i, si això fora convenient, en interés de la menor. Tot això sense realitzar exprés pronunciament condemnatori en costes.  
Notifiqueu la present resolució a les parts, fent-los saber que contra aquesta es pot interposar recurs d'apel·lació en el termini de 20 dies. De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un depòsit de 50 euros, que consignarà en el compte de consignacions d'aquest jutjat, sense que puga admetre's a tràmit el recurs si el depòsit no estiguera constituït.  
  
Aquesta és la meua sentència, que pronuncie, mane i signe.  
Publicació. Donada, llegida i publicada va ser l'anterior sentència pel magistrat que la va dictar, estant aquest celebrant audiència pública en el mateix dia de la data, de la qual cosa jo, la lletrada de l'Administració de justícia, en done fe.  
I trobant-se aquest demandat, Cristian German Rodríguez, en parador desconegut, s'expedeix el present edicte a fi que servisca de notificació en forma adient a aquest.  
  
Castelló de la Plana, 26 d'agost de 2020.- La lletrada de l'Administració de justícia: María de les Mercedes Checa Moya.